Drejebog til præsentation på forældremøde

|  |  |  |  |
| --- | --- | --- | --- |
| **EKSEMPLER PÅ, HVAD DU KAN FORTÆLLE**  **DE ANDRE FORÆLDRE I KLASSEN** | | | |
| **DIT BARNS HØRETAB OG HØRETEKNOLOGI** | **HØRETEKNISKE HJÆLPEMIDLER OG ANDRE INDSATSER I KLASSEN** | **UDFORDRINGER** | **DET PRAKTISKE - LEGEAFTALER OSV.** |
| Fortæl kort om dit barns høretab og årsagen til det. Du kan f.eks. fortælle, om høretabet er medfødt eller opstået senere.  Fortæl om, hvilken høreteknologi, dit barn bruger (høreapparater, CI eller Bahs). Forklar ganske kort om, hvordan det virker. | Fortæl om de tiltag, der støtter dit barn i klassen: høretekniske hjælpemidler, evt. akustiske forbedringer eller andre særlige understøttende funktioner.  Fortæl gerne, hvordan tiltagene kommer alle klassens elever til gode: Det er f.eks. en stor fordel for alle elever med bedre akustik, højtalerforstærkning, tolærerordning osv. | Fortæl kort om de udfordringer, dit barn har pga. sit høretab. Dit barn har svært ved at høre i støj og over afstand, bruger meget energi på at lytte og derfor bliver hurtigere træt osv.  Vær konkret og giv eksempler - f.eks. kan det nogle gange i leg virke som om, at dit barn ikke hører efter hvad de andre siger, men det kan skyldes, at dit barn bare ikke har hørt, hvad der er blevet sagt. | Fortæl kort om, hvad de andre forældre skal vide, hvis dit barn kommer på besøg. Hvad skal man f.eks. gøre, hvis høreteknikken går i stykker, bliver væk eller batteriet løber tør. Er der ekstra batterier i skoletasken, kan dit barn selv skifte dem osv. |
| **EGNE NOTER:** | | | |
| **HUSK – hold det kort og giv tid til spørgsmål!** | | | |